**Proiect**

R O M Â N I A (nu produce efecte jurdice)\*

JUDEŢUL MUREŞ PRIMAR

CONSILIUL LOCAL AL MUNICIPIULUI TÂRGU MUREŞ SOÓS ZOLTÁN

H O T Ă R Â R E A nr.\_\_\_\_\_\_\_

din \_\_\_\_\_\_\_\_\_\_\_\_\_\_\_\_\_\_

privind numirea a 2 reprezentanţi ai administrației publice locale în Consiliul de administrație al Palatului Copiilor din municipiul Târgu Mureş, în anul şcolar 2021-2022

*Consiliul Local al Municipiului Târgu Mureş, întrunit în şedinţă ordinară de lucru,*

Având în vedere:

* Referatul de aprobare nr.643/89227 din 10.12.2021, inițiat de Primarul Municipiului Târgu Mureș prin Direcţia Şcoli/Serviciul coordonare administrare, urmărire şi aprobare a bugetelor de cheltuieli administrative, privind numirea a 2 reprezentanţi ai administrației publice locale în Consiliul de administrație al Palatului Copiilor din municipiul Târgu Mureş, în anul şcolar 2021-2022,
* Raportul Comisiilor de specialitate din cadrul Consiliului Local al Municipiului Târgu Mureş,

În conformitate cu prevederile:

* art.96 și art.100 din Legea educaţiei naţionale nr.1/2011,
* art.15 alin.(3) și (5) din Regulamentul privind organizarea şi funcţionarea palatelor și cluburilor copiilor, aprobat prin Ordinul ministrului educației și cercetării științifice nr.4624/2015, cu modificările și completările ulterioare,
* Art.7 alin.(1) , alin.(2) din Legea nr.52/2003 privind transparența decizională în administrația publică, republicată
* Art.80 și art.81 din Legea nr.24/2000 privind normele de tehnică legislative pentru elaborarea actelor normative, republicată, cu modificările și completările ulterioare

În temeiul prevederilor art.129 alin.(1), alin.(2), lit.“d”, alin.(7), lit.”a”, alin.(14), art.139, art.196 alin.(1) lit.”a “ și ale art.243 alin.(1) lit.”a “ din O.U.G. nr.57/2019 privind Codul administrativ, cu modificările și completările ulterioare,

**H o t ă r ă ş t e** :

**Art.1.** Se numesc 2 reprezentanţi ai administrației publice locale în Consiliul de administrație al Palatului Copiilor din municipiul Târgu Mureş, în anul şcolar 2021-2022, după cum urmează:

1. Dna Kakassy Blanka, consilier local;
2. Dl Venczi Vidor Janos, consilier local.

**Art.2.** Atribuţiile consiliului de administraţie al Palatului Copiilor din municipiul Târgu Mureș sunt cele prevăzute în Legea educaţiei naţionale nr.1/2011, precum și cele din Ordinul nr.4624/2015,cu modificările şi completările ulterioare,

**Art.3.** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş, prin Direcţia Şcoli- Serviciul coordonare administrare, urmărire şi aprobare a bugetelor de cheltuieli administrative şi persoanele nominalizate conform art.1

**Art.4.** În conformitate cu prevederile art.252 alin.1, lit.”c”, art.255 din O.U.G. nr.57/2019 privind Codul administrativ, precum şi art.3 alin.1 din Legea nr.554/2004, legea contenciosului administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art.5**. Prezenta hotărâre se comunică:

* Palatului Copiilor din municipiul Târgu Mureș;
* Persoanelor nominalizate la art.1.

**Viză de legalitate**

**Secretar general al Municipiului Târgu Mureş**

**Bâta Anca Voichița**

* Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art.129, art.139 din O.U.G. nr.57/2019 privind Codul Administrativ, cu modificările și completările ulterioare

(nu produce efecte juridice)



**ROMÂNIA**

**JUDEŢUL MUREŞ**

**MUNICIPIUL TÂRGU MUREŞ**

|  |
| --- |
| 540026 • Târgu Mures, Piaţa Victoriei nr. 3  Direcţia Şcoli  **Serviciul coordonare, administrare, urmărire și aprobare a bugetelor de cheltuieli administrative**  Telefon: 0265-268330, interior 335 • Fax: 0265-266227 • E-mail: scoli@tirgumures.ro |

Nr.643/89227 din 10.12.2021 INIȚIATOR

PRIMAR

SOÓS ZOLTÁN

# REFERAT DE APROBARE

privind numirea a 2 reprezentanţi ai administrației publice locale în Consiliul de administrație al Palatului Copiilor din muninipiul Târgu Mureş, în anul şcolar 2021-2022

Prin adresa nr.1556 din 08.11.2021, Palatul Copiilor din mun.Târgu Mureș, a solicitat desemnare reprezentanţi ai Consiliului Local al Municipiului Târgu Mureș în consiliul de administrație.

Conform art.100, alin.1 din Legea educației naționale nr.1/2011, “Palatele și cluburile copiilor sunt unități de învățământ pentru activități extrașcolare. Palatele copiilor au și rol metodologic”

Palatele şi cluburile copiilor sunt unităţi de învăţământ de stat, cu personalitate juridică, specializate în activităţi extraşcolare, în cadrul cărora se desfăşoară acţiuni instructiv-educative specifice, prin care se aprofundează şi se diversifică cunoştinţe, se formează, se dezvoltă şi se exersează competenţe potrivit vocaţiei şi opţiunii copiilor şi se valorifică timpul liber al copiilor prin implicarea lor în proiecte educative.

Regulamentul de organizare şi funcţionare a palatului/clubului copiilor conţine reglementări specifice fiecărui palat/club al copiilor, inclusiv cele referitoare la frecventarea cursurilor de către preşcolari şi elevi.

Palatele copiilor şi cluburile copiilor sunt conduse de consiliile de administraţie, de directori şi, după caz, de directori adjuncţi. În exercitarea atribuţiilor care le revin, consiliile de administraţie şi directorii conlucrează cu consiliul profesoral, cu consiliul reprezentativ al părinţilor şi cu autorităţile administraţiei publice locale.

În conformitate cu prevederile art.15 alin.(3) din Regulamentul privind organizarea și funcționarea palatelor și cluburilor copiilor, aprobat prin Ordinul ministrului educaţiei, cercetării științifice nr.4624/2015, Consiliul de administraţie al palatului copiilor este format din 13 membri, după cum urmează:

* 6 cadre didactice din totalul de cadre didactice titulare ale unităţii de învăţământ cu personalitate juridică şi structuri, inclusiv directorul,
* 1 reprezentant al inspectoratului şcolar judeţean - responsabil cu coordonarea activităţii educative extraşcolare,
* 2 reprezentanţi ai administraţiei publice locale,
* 3 reprezentanţi ai părinţilor
* 1 reprezentant al partenerilor educaţionali.

Conform art.96, alin.7 din Legea nr.1/2011, Consiliul de administrație are următoarele atribuții:

a) adoptă proiectul de buget şi avizează execuţia bugetară la nivelul unităţii de învăţământ;

b) aprobă planul de dezvoltare instituţională elaborat de directorul unităţii de învăţământ;

c) aprobă curriculumul la decizia şcolii, la propunerea consiliului profesoral;

d) stabileşte poziţia şcolii în relaţiile cu terţi;

f) aprobă planul de încadrare cu personal didactic şi didactic auxiliar, precum şi schema de personal nedidactic;

g) aprobă programe de dezvoltare profesională a cadrelor didactice, la propunerea consiliului pr ofesoral;

h) sancţionează abaterile disciplinare, etice sau profesionale ale cadrelor didactice, conform legii;

i) aprobă comisiile de concurs şi validează rezultatul concursurilor;

j) aprobă orarul unităţii de învăţământ;

k) îşi asumă răspunderea publică pentru performanţele unităţii de învăţământ, alături de director;

l) îndeplineşte orice alte atribuţii stabilite prin ordine şi metodologii ale ministrului educaţiei, cercetării, tineretului şi sportului, respectiv ale Ministerului Educaţiei, Cercetării, Tineretului şi Sportului.

Pe lângă atribuţiile prevăzute în Legea educaţiei naţionale nr.1/2011, cu modificările şi completările ulterioare, şi în alte acte normative, în vigoare, privind organizarea şi funcţionarea consiliului de administraţie din unităţile de învăţământ preuniversitar şi mobilitatea personalului didactic din învăţământul preuniversitar, consiliul de administraţie mai îndeplineşte şi următoarele atribuţii:

a) aprobă programele de studiu ale cercurilor, conţinând modulele de studiu şi competenţele aferente, elaborate separat pentru grupele de iniţiere/de avansaţi/de performanţă, la propunerea consiliului profesoral al palatului/clubului copiilor;

b) avizează proiectele de state de funcţii şi de buget ale palatului/clubului copiilor;

c) aprobă comisiile de cercetare a faptelor care constituie abateri disciplinare săvârşite de personalul salariat al unităţii de învăţământ, conform legislaţiei în vigoare.

Prin HCL nr.234 din 17.12.2020, în anul școlar 2020-2021 au fost numiți consilierii locali:dna Kakassy Blanka și dl Venczi Vidor Janos..

Față de cele prezentate, supunem spre analiză și adoptare proiectul de hotărâre inițiat în aceste scop.alăturat.

Anexăm:

- adresa nr.1556 din 08.11.2021 a Palatului Copiilor din mun.Târgu Mureș.

-HCL nr.234/2020

Avizul favorabil al Direcției Școli

Director executiv adj.

Ing.Horațiu Lobonț

Întocmit

Insp.sup.Elena Morariu

* Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art.129, art.139 din O.U.G. nr.57/2019 privind Codul Administrativ, cu modificările și completările ulterioare